cyanic-selkie/wikianc huggingface dataset:
อาณาจักรธนบุรี
เศรษฐกิจ
ไทยมีรากฐานเศรษฐกิจดี มีภูมิประเทศและภูมิอากาศเอื้อต่อเกษตรกรรม เมื่อเว้นว่างจากศึกสงคราม เสบียงอาหารก็บริบูรณ์ขึ้นดังเดิม ฝ่ายคนจีนและคนไทยบางส่วนได้เอาเงินและทองที่บรรพชนเก็บไว้ในพระพุทธรูปไป บ้างก็ทำลายพระพุทธรูปและพระเจดีย์เสียเพื่อเอาเงิน บาทหลวงคอร์ระบุว่า "การที่ประเทศสยามกลับตั้งแต่ได้เร็วเช่นนี้ ก็เพราะความหมั่นเพียรของพวกจีน ถ้าพวกจีนไม่ใช่เป็นคนมักได้แล้ว ในเมืองไทยทุกวันนี้คงไม่มีเงินใช้เป็นแน่"
เรนโบว์ (วงดนตรีไทย)
ประวัติ
ต้อม เรนโบว์ ถูกจัดได้ว่าเป็นเจ้าพ่อเพลงละคร  (คู่บุญกับ ชมพู ฟรุ๊ตตี้ ซึ่งเป็นผู้ประพันธ์เพลง)  โดยที่ได้ร้องเพลงประกอบละครที่ดัง ๆ และเป็นที่รู้จักแพร่หลาย  เช่น  คู่กรรม  (ร้องคู่กับ กวาง กมลชนก โกมลฐิติ),  ขมิ้นกับปูน  (เพลงนี้ ต้อม เรนโบว์ เป็นผู้ประพันธ์เพลงเอง  และยังได้รับรางวัลเพลงประกอบละครดีเด่นในปีนั้นด้วย),  ความรักไม่มีวันละลาย (เพลงประกอบละคร "สายโลหิต"  ร้องคู่กับ จิณณา เชิญพิพัฒนสกุล),  น้ำเซาะทราย,  พรหมไม่ได้ลิขิต,  พิษพยาบาท,  ฝันร้าย (ประกอบละคร มัจจุราชสีน้ำผึ้ง)  ฯลฯ
ต้อม เรนโบว์นอกจากจะร้องทั้งเพลง สตริง,สุนทาภรณ์และลูกกรุงแล้ว เพลงลูกทุ่งก็ประสบความสำเร็จอีกเหมือนกัน มียอดขายเกินล้านตลับ  ในสมัยที่วงการเพลงลูกทุ่งกำลังซบเซาอย่างหนัก โดยช่วงแรกต้อมนำเพลงเก่ามาขับร้องใหม่ชื่อชุด ต้อม ขนานเอก เพลงสามัญประจำบ้าน มีทั้งหมด 10 ชุด ร้อยกว่าเพลง เช่น  มนต์รักแม่กลอง, ลารักจากสวนแตง, โชคดีที่รัก, ไอ้หนุ่มชุมพร, หนาวลมที่เรณู, ตะวันรอนที่หนองหาร, แม่สื่อแม่ชัก, ข้าด้อยเพียงดิน  ฯลฯ และอัลบั้มเดี่ยวลูกทุ่ง ชุด ยังงี้ต้องรักแล้ว(ตื้ด ตื้ด), อมตะสุนทราภรณ์, หลังจากนั้น ในยุคหลัง ๆ  มีอัลบั้มเพลงคู่กับ "ปุ้ย จิตสุดา" อาทิ ชุด เพลงรักคู่ใจ 1-2, คู่รักรวมดาว 1-2, อัลบั้มเดี่ยว อดีตรัก, ต่างเวลา 1และ2
ต่อมา ต้อม เรนโบว์ ได้เดินทางไปอาศัยอยู่ที่ประเทศฝรั่งเศี่ส และออกอัลบั้มเพลงลาว โดยอัดเสียงทฝรั่งเศส มีเพลงที่ดังคือ ภาพแห่งความหลัง ฯลฯ และปัจจุบันกลับมาอยู่ที่เมืองไทยเป็นการถาวร พร้อมทั้งเปิดร้านอาหารชื่อว่า ร้าน Tom's Home Pub & Bistro
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1844)
คาร์ล เอากุสท์ แห่งซัคเซิน-ไวมาร์-ไอเซอนัค (Karl August von Sachsen-Weimar-Eisenach) เป็นพระโอรสพระองค์ใหญ่ในคาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค กับ เจ้าหญิงโซฟีแห่งเนเธอร์แลนด์ เป็นพระราชนัดดาใน พระเจ้าวิลเลิมที่ 2 แห่งเนเธอร์แลนด์ พระองค์ทรงดำรงพระอิสริยยศ แกรนด์ดยุกรัชทายาทแห่งซัคเซิน-ไวมาร์-ไอเซอนัค และ ดยุกแห่งซัคเซิน ถึงแม้ว่าพระองค์จะไร้สิทธิในการสืบราชบัลลังก์เนเธอร์แลนด์ เพราะเป็นพระโอรสในพระราชธิดาของพระมหากษัตริย์ ไม่ใช่พระโอรสในพระราชโอรส แต่พระองค์ก็เป็นที่โปรดปรานของ พระเจ้าวิลเลิมที่ 2 แห่งเนเธอร์แลนด์ พระอัยกา ไม่แพ้พระราชนัดดาพระองค์อื่นๆ พระองค์ทรงเขียนและเรียนรู้ ภาษาดัตช์ ได้ดี โดยยามว่างของพระองค์ทรงโปรดการอ่านหนังสือเป็นอย่างมาก
อาณาจักรธนบุรี
ชนชั้นทางสังคม
หลังจากบ้านเมืองแตกแยก เพราะการล่มสลายของอาณาจักรอยุธยาแล้ว เมื่อพระเจ้ากรุงธนบุรีได้รวบรวมอาณาจักรเป็นปึกแผ่น พม่าจึงเล็งเห็นว่า ไม่ต้องการให้อาณาจักรสยามเจริญได้อีก จึงต้องมีการรบรากันอยู่บ่อย การเรียกกำลังพลจึงเป็นสิ่งสำคัญอย่างยิ่ง เพื่อป้องกันการหลบหนี พระเจ้ากรุงธนบุรีจึงตรากฎหมายการสักเลกขึ้น โดยไพร่ชายใดอายุถึงกำหนด ต้องสักเลก เพื่อให้สามารถตรวจสอบจำนวนคนได้ และถ้าหากมีการหลบหนีเมื่อใด อาจจะมีโทษถึงประหารชีวิต โดยพระเจ้ากรุงธนบุรีจะเป็นผู้ตัดสินคดีด้วยตัวของพระองค์เอง ส่วนชนชั้นอื่น ๆ ที่เหลือนั้นก็มีโครงสร้างที่คล้ายคลึงกับอยุธยา
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1844)
เสกสมรส
พระองค์ทรงเสกสมรสกับ เจ้าหญิงเพาลีนแห่งซัคเซิน-ไวมาร์-ไอเซอนัค พระญาติ เมื่อวันที่ 26 สิงหาคม ค.ศ. 1873 พระชายารับพระราชทานพระอิสริยยศ แกรนด์ดัชเชสรัชทายาทแห่งซัคเซิน-ไวมาร์-ไอเซอนัค พระชายา มีพระโอรส 2 พระองค์คือ
อาณาจักรธนบุรี
การศึกษา
สมัยกรุงธนบุรีเป็นระยะเวลาที่บ้านเมืองยังไม่สงบเรียบร้อย การฟื้นฟูการศึกษาจึงทำได้ไม่มากนัก แต่วัดก็ยังเป็นแหล่งที่ให้การศึกษาอยู่ โดยมีแต่เด็กผู้ชายเท่านั้นที่มีโอกาสศึกษา เพราะต้องอยู่กับพระที่วัดเรียนหนังสือและได้รับการอบรมความประพฤติ เรียนพระธรรม ภาษาบาลีสันสกฤต และศัพท์เขมร เพื่อประโยชน์ในการอ่านคัมภีร์พระพุทธศาสนา นอกจากนี้มีวิชาเลข เน้นมาตรา ชั่ง ตวง วัด มาตราเงินไทย และการคิดหน้าไม้ ซึ่งจะต้องนำไปใช้ในชีวิตประจำวัน มีวิชาช่างฝีมือสำหรับเด็กโต ส่วนใหญ่เกี่ยวกับงานช่างก่อสร้าง เพื่อประโยชน์ในการบูรณะซ่อมแซมเสนาสนะ และสิ่งก่อสร้างภายในวัด สำหรับการเรียนวิชาชีพโดยตรงนั้นเป็นหน้าที่ของพ่อแม่ ใครมีอาชีพอะไรก็ถ่ายทอดวิชานั้นๆ ให้แก่ลูกหลานของตนตามสายตระกูล เช่น วิชาแพทย์แผนโบราณ วิชาช่างปั้น ช่างถม ช่างแกะสลัก ช่างปูนปั้น ช่างเหล็ก ช่างเงิน ช่างทอง ส่วนการศึกษาสำหรับเด็กหญิง จะถือตามประเพณีโบราณคือ เรียนเย็บปักถักร้อย ทำกับข้าว การจัดบ้านเรือน การฝึกอบรมมารยาทของกุลสตรี สังคมสมัยนั้นไม่นิยมให้ผู้หญิงเรียนหนังสือ จึงมีน้อยคนที่อ่านออกเขียนได้
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1844)
เสกสมรส
พระองค์สิ้นพระชนม์ลงเมื่อวันที่ 20 พฤศจิกายน ค.ศ. 1894 โดยที่ยังไม่ได้สิบพระอิสริยยศ แกรนด์ดยุกแห่งซัคเซิน-ไวมาร์-ไอเซอนัค พระอิสริยยศดังกล่าวจึงตกไปเป็นของพระโอรสพระองค์ใหญ่ของพระองค์คือ วิลเฮ็ล์ม แอนสท์ แกรนด์ดยุกแห่งซัคเซิน-ไวมาร์-ไอเซอนัค
อาณาจักรธนบุรี
วัฒนธรรม
รัชสมัยของสมเด็จพระเจ้าตากสินมหาราชแม้จะไม่ยาวนานนักได้ฟื้นฟูปรับปรุงบ้านเมืองในด้านวัฒนธรรมอย่างมากเช่น ด้านศาสนาได้แต่งตั้งพระสังฆราช ด้านศิลปะผลงานไม่เด่นชัด ด้านการศึกษาเด็กผู้ชายจะมีโอกาสได้เรียนเท่านั้น
ทะเลสาบซาโรมะ
ทะเลสาบซาโรมะ (サロマ湖 (Saroma-ko)) เป็นทะเลสาบชายฝั่ง ตั้งอยู่ในอุทยานแห่งชาติอาบาชิริควาซี ใกล้เมืองซาโรมะ คิตามิ ยูเบ็ตสึ กิ่งจังหวัดโอค็อตสค์ จังหวัดฮกไกโด ประเทศญี่ปุ่น เป็นทะเลสาบที่มีขนาดพื้นที่ใหญ่เป็นอันดับสามของญี่ปุ่น และใหญ่ที่สุดในฮกไกโด
อุทยานแห่งชาติหมู่เกาะสุรินทร์
อุทยานแห่งชาติหมู่เกาะสุรินทร์ ตั้งชื่อตามพระยาสุรินทราชา (นกยูง วิเศษกุล) เทศาภิบาลมณฑลภูเก็ต ผู้ค้นพบเกาะ เป็นอุทยานแห่งชาติที่ตั้งอยู่ในเขตจังหวัดพังงา มีลักษณะเป็นหมู่เกาะในทะเลอันดามัน เป็นหมู่เกาะแรกแห่งน่านน้ำทะเลอันดามันของไทยที่ไม่อยู่ติดกับชายทะเลฝั่งไทย อยู่ติดกับชายแดนไทย–พม่า ทางเหนือติดกับหมู่เกาะคริสตีของประเทศพม่า หมู่เกาะสุรินทร์มีพื้นที่ประมาณ 84375 ไร่ ร้อยละ 76 ของพื้นที่เป็นทะเล ส่วนที่เหลือเป็นแผ่นดิน ประกอบด้วยเกาะ 5 เกาะ คือ เกาะสุรินทร์เหนือ เกาะสุรินทร์ใต้ เกาะไข่ (เกาะตอรินลา) เกาะกลาง (เกาะปาจุมบา) เกาะรี (เกาะสต๊อก) และ 1 กองหินปริ่มน้ำ คือ กองหินริเชลิว เป็นอุทยานแห่งชาติเมื่อวันที่ 9 กรกฎาคม พ.ศ. 2524 เป็นอุทยานแห่งชาติลำดับที่ 29 ของประเทศไทย
อุทยานแห่งชาติหมู่เกาะสุรินทร์นับว่ามีธรรมชาติที่สมบูรณ์ทั้งบนบกและในทะเล มีทั้งป่าดิบชื้น ป่าชายหาด ป่าชายเลนมาประจบกับแนวปะการัง แนวปะการังมีความสมบูรณ์ เหมาะสำหรับชมปะการังน้ำตื้น โดยกองหินริเชลิว เหมาะสำหรับดำน้ำลึก เป็นแหล่งสมบูรณ์ด้วยธรรมชาติใต้ทะเล มีปลาหลายชนิด มีโอกาสพบฉลามวาฬ ช่วงเวลาที่เหมาะกับการท่องเที่ยว คือ เดือนพฤศจิกายนถึงเดือนเมษายน และหอยมือเสือ ปูเสฉวน นกกระแตผีชายหาด นกชาปีไหน รวมทั้งสัตว์เลี้ยงลูกด้วยนม เช่น บ่าง
หมู่เกาะสุรินทร์เป็นเกาะที่วางตัวอยู่ในกลุ่มอ่าวขนาดใหญ่ ดังนั้นจึงสามารถกำบังคลื่นลมได้ดีทั้งสองฤดู คือ ฤดูร้อน และฤดูฝน จึงเป็นแหล่งกำเนิดแนวปะการังน้ำตื้นที่มีความอุดมสมบูรณ์และมีขนาดใหญ่ที่สุดของประเทศไทย นอกจากนี้ยังมีหมู่บ้านของชาวเลเลกลุ่มสุดท้ายที่ยังดำรงวัฒนธรรมดั้งเดิมมากที่สุด คือ "มอแกน" หรือ "ยิบซีแห่งท้องทะเล" ประมาณ 200 คนปัจจุบันได้ตั้งหมู่บ้านอยู่ที่เกาะสุรินทร์ใต้ ขายของที่ระลึกให้นักท่องเที่ยว และบางส่วนทำงานเป็นลูกจ้างของอุทยานฯ
จุลศิลป์
จุลศิลป์ (Miniature art) คือประเภทของศิลปะที่เน้นขนาดว่าเป็นขนาดเล็กที่รวมทั้งจิตรกรรม, งานพิมพ์, ประติมากรรม และ อื่นๆ สมาคมจุลศิลป์เช่นสหพันธจุลศิลป์โลก (World Federation of Miniaturists - WFM) ต่างก็ให้คำนิยามต่างกันไปแต่หลายองค์การกำหนดว่างานศิลปะที่ถือว่าเป็นจุลศิลป์ไม่ควรจะใหญ่กว่า 100 ตารางเซนติเมตร เสน่ห์ส่วนหนึ่งของจุลศิลป์คือขนาดที่สามารถถือไว้ในอุ้งมือได้
จุลศิลป์เป็นงานศิลปะที่ทำกันมากว่า 1000 ปี และเป็นงานสำหรับการสะสม (Collector items) ทั้งทำเนียบขาว และ พิพิธภัณฑ์สมิธโซเนียนศิลปะอเมริกัน ต่างก็มีงานสะสมจุลศิลป์ และพิพิธภัณฑ์เฉพาะทางก็มีเช่นพิพิธภัณฑ์จุลศิลป์แห่งสหรัฐอเมริกาในเท็กซัส
จุลจิตรกรรม
จุลจิตรกรรม อาจจะหมายถึง
fa:مینیاتور (ابهام‌زدایی)
สงครามในอัฟกานิสถาน (พ.ศ. 2544–พ.ศ. 2564)
สงครามในอัฟกานิสถาน เป็นสงครามต่อเนื่อง ภายหลังจากการบุกครองอัฟกานิสถานของสหรัฐ เมื่อสหรัฐและประเทศพันธมิตรได้ประสบความสำเร็จในการขับไล่กลุ่มตอลิบานจากอำนาจเพื่อปฏิเสธฐานทัพที่ปลอยภัยของกลุ่มอัลกออิดะฮ์ในปฏิบัติการในอัฟกานิสถาน ภายหลังจากได้บรรลุเป้าหมายเบื้องต้นแล้ว ประเทศพันธมิตรกว่า 40 ประเทศ(รวมทั้งสมาชิกเนโททั้งหมด) ได้ก่อตั้งภารกิจด้านความมั่นคงขึ้นในประเทศซึ่งถูกเรียกว่า กองกำลังสนับสนุนด้านความมั่นคงนานาชาติ(International Security Assistance Force, ISAF) ต่อมาถูกรับช่วงต่อโดยภารกิจสนับสนุนที่เด็ดเดี่ยว(Resolute Support Mission, RS) ในปี ค.ศ. 2014 ซึ่งสมาชิกบางส่วนได้เข้าร่วมการสู้รบทางทหารร่วมกับรัฐบาลอัฟกานิสถาน สงครามส่วนใหญ่ประกอบด้วยกลุ่มกบฏตอลิบาน ต่อสู้รบกับกองทัพอัฟกานิสถานและกองทัพประเทศพันธมิตร ทหารและบุคลากรของหน่วย ISAF/RS ซึ่งส่วนใหญ่เป็นชาวอเมริกัน สงครามนี้มีชื่อรหัสนามที่ถูกตั้งขึ้นโดยสหรัฐคือ ปฏิบัติการเสรีภาพยั่งยืน(ค.ศ. 2001-14) และปฏิบัติการเฝ้าระวังเสรีภาพ(ค.ศ. 2015-ปัจจุบัน) *
ภายหลังวินาศกรรม 11 กันยายน ใน ค.ศ. 2001 จอร์จ ดับเบิลยู. บุชได้เรียกร้องให้กลุ่มตอลิบาน ซึ่งเป็นผู้ปกครองอัฟกานิสถานโดยพฤตินัยให้ส่งตัวอุซามะฮ์ บิน ลาดิน แต่กลุ่มตอลิบานได้ปฏิเสธที่จะส่งผู้ร้ายข้ามแดน จึงนำไปสู่ปฏิบัติการเสรีภาพยั่งยืน กลุ่มตอลิบานและอัลกออิดะฮ์ซึ่งเป็นพันธมิตรส่วนใหญ่ได้พ่ายแพ้ในประเทศโดยกองทัพที่นำโดยสหรัฐและพันธมิตรฝ่ายเหนือ ซึ่งต่อสู้รบกับกลุ่มตอลิบานมาตั้งแต่ ค.ศ. 1996 ในการประชุมบอนน์ ผู้มีอำนาจชั่วคราวอัฟกันคนใหม่(ส่วนใหญ่มาจากพันธมิตรฝ่ายเหนือ) ได้เลือกนายฮามิด การ์ไซ มาเป็นผู้นำรัฐบาลชั่วคราวของอัฟกานิสถาน คณะมนตรีความมั่นคงแห่งสหประชาชาติได้จัดตั้งหน่วย ISAF เพื่อช่วยเหลือผู้มีอำนาจคนใหม่ในการรักษาความปลอดภัยในคาบูล นอกจากนี้ยังมีความพยายามในการฟื้นฟูบุรณะประเทศ หลังจากการสิ้นสุดของระบอบการปกครองของกลุ่มตอลิบาน  ภายหลังความปราชัยในการรุกรานครั้งแรก กลุ่มตอลิบานได้ถูกจัดระเบียบขึ้นใหม่โดยผู้นำที่ชื่อ มุฮัมมัด อุมัร และเปิดฉากการก่อกบฎต่อต้านรัฐบาลอัฟกานิสถานใน ค.ศ. 2003 ฝ่ายกบฏจากกลุ่มตอลิบานและกลุ่มอื่น ๆ ต่างทำสงครามอสมมาตรด้วยการตีโฉบฉวยแบบกองโจรและการซุ่มโจมตีในชนบท การโจมตีแบบพลีชีพต่อเป้าหมายในเมือง และพวกเปลี่ยนข้าง (turncoat) ได้สังหารกองกำลังพันธมิตร กลุ่มตอลิบานได้ใช้ประโยชน์จากจุดอ่อนในรัฐบาลอัฟกานิสถานเพื่อยืนยันใหม่ในอิทธิพลพื้นที่ชนบททางตอนใต้และตะวันออกของอัฟกานิสถาน ตั้งแต่ปี ค.ศ. 2006 กลุ่มตอลิบานได้รับชับชนะอย่างนัยสำคัญและแสดงความตั้งใจที่เพิ่มมากขึ้นด้วยการกระทำสังหารหมู่ต่อพลเรือนมากขึ้น หน่วย ISAF ได้ตอบโต้ด้วยการเพิ่มกำลังทหารเพื่อปฏิบัติการต่อต้านการก่อการร้ายเพื่อ"เคลียร์และยึดที่มั่น"ในหมู่บ้าน ความรุนแรงได้เพิ่มขึ้นตั้งแต่ ค.ศ. 2007 ถึง ค.ศ. 2009 จำนวนทหารได้เพิ่มขึ้นใน ค.ศ. 2009 และเพิ่มขึ้นอย่างต่อเนื่องจนถึง ค.ศ. 2011 เมื่อกองกำลังต่างชาติจำนวนประมาณ 140,000 นาย ซึ่งปฏิบัติการภายใต้บัญชาการของหน่วย ISAF และสหรัฐในอัฟกานิสถาน ผู้นำเนโทใน ค.ศ. 2012 ได้เริ่มต้นกลยุทธ์ทางออกสำหรับการถอนกำลังของพวกเขา และต่อมาสหรัฐได้ประกาศว่า ปฏิบัติการรบที่สำคัญจะสิ้นสุดลงในเดือนธันวาคม ค.ศ. 2014 โดยทิ้งกองกำลังที่เหลืออยู่ไว้ในประเทศ เมื่อวันที่ 28 ธันวาคม ค.ศ. 2014 เนโทได้ยุติปฏิบัติการรบของหน่วย ISAF อย่างเป็นทางการในอัฟกานิสถาน และโอนย้ายความรับผิดชอบด้านความมั่นคงทั้งหมดไปยังรัฐบาลอัฟกานิสถานอย่างเป็นทางการ ปฏิบัติการสนับสนุนที่เด็ดเดี่ยวภายใต้การนำของเนโทซึ่งถูกก่อตั้งขึ้นในวันเดียวกันในฐานะหน่วยงานที่รับช่วงต่อจากหน่วย ISAF เมื่อวันที่ 29 กุมภาพันธ์ ค.ศ. 2020 สหรัฐอเมริกาและกลุ่มตอลิบานได้ลงนามข้อตกลงสันติภาพแบบมีเงื่อนไขในโดฮา, กาตาร์ ซึ่งกำหนดให้กองทัพสหรัฐต้องถอนกำลังออกจากอัฟกานิสถานภายในเวลา 14 เดือน ตราบเท่าที่กลุ่มตอลิบานจะให้ความร่วมมือในเงื่อนไขของข้อตกลงนี้
ตามโครงการ Costs of War ที่มหาวิทยาลัยบราวน์ เมื่อเดือนเมษายน ค.ศ. 2021 สงครามได้คร่าชีวิตผู้คนไป 171,000 ถึง 174,000 คนในอัฟกานิสถาน พลเรือนชาวอัฟกัน 47,245 คน ทหารและตำรวจชาวอัฟกัน 66,000 ถึง 69,000 นาย และนักรบฝ่ายต่อต้านจำนวนอย่างน้อย 51,000 คน อย่างไรก็ตาม ยอดผู้เสียชีวิตอาจจะสูงขึ้น เนื่องจากการตายที่ไม่ได้ถูกนับโดย "โรคภัย การสูญเสียการเข้าถึงอาหาร น้ำ และโครงสร้างพื้นฐาน และ/หรือผลทางอ้อมอื่น ๆ ของสงคราม" จากข้อมูลของสหประชาชาติ นับตั้งแต่การบุกครองในปี ค.ศ. 2001 อดีตผู้ลี้ภัยจำนวนมากกว่า 5.7 ล้านคนได้เดินทางกลับอัฟกานิสถาน อย่างไรก็ตาม ในปี ค.ศ. 2021 ชาวอัฟกันจำนวน 2.6 ล้านคนยังคงเป็นผู้ลี้ภัยหรือหลบหนีไปแล้ว ซึ่งส่วนใหญ่อยู่ในปากีสถานหรืออิหร่าน และจำนวนชาวอัฟกันอีก 4 ล้านคนยังคงเป็นผู้พลัดถิ่นภายในประเทศ ตั้งแต่ปี ค.ศ. 2001 อัฟกานิสถานได้รับการพัฒนาด้านสุขภาพ การศึกษา และสิทธิสตรี
เรษฮะ มะเล็ก
เรษฮะ มะเล็ก (رضا مالك) (เกิด 21 ธันวาคม ค.ศ. 1931 – เสียชีวิต 29 กรกฎาคม ค.ศ. 2017) เป็นนายกรัฐมนตรีประเทศแอลจีเรีย ตั้งแต่วันที่ 21 สิงหาคม ค.ศ. 1993 จนถึงวันที่ 11 เมษายน ค.ศ. 1994 ในช่วงระหว่างการดำรงตำแหน่งได้เกิดสงครามกลางเมืองในแอลจีเรีย ซึ่ง มะเล็กได้ยึดมั่นนโยบายต่อต้านอิสลาม และความสำเร็จในการเจรจาต่อรองการบรรเทาหนี้โดยกองทุนการเงินระหว่างประเทศ ซึ่งมีแผนที่จะปฏิรูปไอเอ็มเอฟ ไปสู่การปฏิบัติ
เรษฮะ มะเล็ก เสียชีวิตเมื่อวันที่ 29 กรกฎาคม ค.ศ. 2017 ด้วยวัย 85 ปี จากอาการเจ็บป่วยยาวนาน
จอช มาเกนนิส
จอชัว เบรนดัน เดวิด มาเกนนิส (เกิดวันที่ 15 สิงหาคม ค.ศ. 1990) เป็นนักฟุตบอลชาวไอร์แลนด์เหนือผู้เล่นในตำแหน่งกองหน้าให้กับฮัลล์ซิตีในแชมเปียนชิป เดิมทีในช่วงเยาวชน เขาเคยเล่นในตำแหน่งผู้รักษาประตู แต่เปลี่ยนไปเล่นตำแหน่งกองหน้าใน ค.ศ. 2008 ก่อนที่จะเขาจะได้เริ่มเล่นในระดับอาชีพในปี 2009 มาเกนนิสเคยเล่นให้กับหลายสโมสร ได้แก่ คาร์ดิฟฟ์ซิตี, กรีมส์บีทาวน์, แอเบอร์ดีน, เซนต์มิร์เรน, กิลมาร์นัก, ชาร์ลตันแอธเลติก และโบลตันวอนเดอเรอส์
มาเกนนิสได้ลงเล่นนัดแรกให้กับทีมชาตินอร์เทิร์นไอร์แลนด์เมื่อวันที่ 26 พฤษภาคม ค.ศ. 2010 ในนัดกระชับมิตรที่พบกับตุรกี ต่อมาในวันที่ 8 ตุลาคม ค.ศ. 2015 เขาทำประตูแรกในนามทีมชาติในนัดที่เปิดบ้านเอาชนะกรีซ 3–1 ช่วยให้นอร์เทิร์นไอร์แลนด์ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2016 นับเป็นทัวร์นาเมนต์แรกที่ทีมชาติได้เข้าร่วมแข่งขันในรอบ 30 ปี
รถไฟใต้ดินบาร์เซโลนา
รถไฟใต้ดินบาร์เซโลนา (กาตาลาและMetro de Barcelona) เป็นระบบขนส่งมวลชนที่ให้บริการในเขตเมืองบาร์เซโลนาและปริมณฑล ประกอบด้วย 11 เส้นทาง 163 สถานี ระยะทาง 123.7 กิโลเมตร
ประเทศเดนมาร์กในพาราลิมปิกฤดูร้อน 2016
ประเทศเดนมาร์ก เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเดนมาร์กเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 21 คนใน 6 ชนิดกีฬา
กรีฑา
ผลการแข่งขันดังนี้ :
การเลือกตั้งผู้ว่าราชการกรุงเทพมหานครครั้งถัดไป
การเลือกตั้งผู้ว่าราชการกรุงเทพมหานครครั้งถัดไป เป็นการเลือกตั้งผู้ว่าราชการกรุงเทพมหานครครั้งที่ 12 ซึ่งคาดว่าจะจัดขึ้นในปี พ.ศ. 2569 หลังจากที่ชัชชาติ สิทธิพันธุ์ ผู้ว่าราชการกรุงเทพมหานครคนปัจจุบัน ดำรงตำแหน่งครบวาระ
ไอโฟน 3จีเอส
ไอโฟน 3จีเอส (iPhone 3GS) เป็นสมาร์ตโฟนที่ออกแบบและจัดจำหน่ายโดย บริษัทแอปเปิล ไอโฟนรุ่นนี้ถือเป็นรุ่นที่ 3 ของไอโฟน พัฒนาต่อยอดจาก ไอโฟน 3จี เปิดตัวเมื่อวันที่ 8 มิถุนายน 2552 ในงาน WWDC 2009 จัดขึ้นที่ศูนย์ประชุม Moscone Center เมืองซานฟรานซิสโก ไอโฟนรุ่นนี้ตอนแรก แอปเปิลใช้ชื่อภาษาอังกฤษว่า "iPhone 3G S" ต่อมาเปลี่ยนเป็น "iPhone 3GS" จนมาถึงทุกวันนี้ สำหรับประเทศไทยเปิดตัวครั้งแรกวันที่ 3 สิงหาคม 2552
ชื่อเรียกต่อท้ายไอโฟนรุ่นนี้นั้น “3GS” ตัวอักษร “S” ย่อมาจาก Speed หรือความเร็ว นอกจากการปรับปรุงประสิทธิภาพให้มากขึ้นแล้ว ยังปรับปรุงกล้องเป็น 3 เมกะพิกเซล พร้อมกับคุณสมบัติถ่ายวิดีโอความละเอียดสูง ขึ้น, voice control, รองรับ 7.2 Mbit/s HSDPA
กีฬาฮอกกี้น้ำแข็งในโอลิมปิกฤดูหนาว 2022
กีฬาฮอกกี้น้ำแข็งในโอลิมปิกฤดูหนาว 2022 จะจัดขึ้นที่สนามกีฬาในร่มแห่งชาติปักกิ่งและศูนย์กีฬาอู่เกอซง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันฮอกกี้น้ำแข็งทั้งหมด 2 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
การแข่งขันชายจะมี 12 ทีมแข่งขัน การแข่งขันหญิงจะมี 10 ทีมเป็นครั้งแรก
ประเทศที่เข้าร่วมแข่งขัน
ได้แก่
ไซมอน โคเวลล์
ไซมอน ฟิลลิป โคเวลล์ (Simon Phillip Cowell) เกิดเมื่อวันที่ 7 ตุลาคม พ.ศ. 2502 เป็นฝ่ายดูแลศิลปินและธุรกรรมดนตรี (หรือ เอ แอนด์ อาร์) พิธีกร และโปรดิวเซอร์รายการโทรทัศน์ และเป็นนายทุน เขามีชื่อเสียงจากการเป็นคณะกรรมการรายการโทรทัศน์ อย่าง ป็อปไอดอล, อเมริกันไอดอล, ดิเอกซ์แฟกเตอร์ บริเทนส์ก็อตทาเลนต์ และ อเมริกาก็อตทาเลนต์ เขายังเป็นเจ้าของบริษัทโปรดักชั่นทีวี และบริษัทเพลง Syco
โคเวลล์มีชื่อเสียงจากการเป็นกรรมการในการพูดจาตรงๆ แรงๆ และมักวิจารณ์อย่างขัดแย้ง ประชดประชันและเล่นลิ้น เกี่ยวกับผู้เข้าแข่งขัน และความสามารถในการร้อง โคเวลล์มักถูกนำไปล้อเลียนในวัฒนธรรมสมัยนิยมโดยเสมอ เขามักรวมกิจกรรมทางโทรทัศน์ และด้านดนตรี เข้าอย่างกลมกลืนในการประชาสัมพันธ์ซิงเกิล และผลงานของศิลปินต่างๆ รวมถึงในการเป็นพิธีกรโทรทัศน์
ฟุตบอลชิงแชมป์แห่งชาติยุโรป 1980
การแข่งขันฟุตบอลชิงแชมป์แห่งชาติยุโรป 1980 เป็นการแข่งขันฟุตบอลชิงแชมป์แห่งชาติยุโรปครั้งที่ 6 จัดขึ้นที่ประเทศอิตาลี ระหว่างวันที่ 11-22 มิถุนายน ค.ศ. 1980
รอบคัดเลือก
ทีมชาติที่เข้ารอบสุดท้ายในฟุตบอลชิงแชมป์แห่งชาติยุโรป 1980:
ผู้เล่น
ดูรายชื่อทั้งหมดได้ที่ ผู้เล่นในฟุตบอลชิงแชมป์แห่งชาติยุโรป 1980
ผู้ทำประตู
3 ประตู
2 ประตู
1 ประตู
เขินแรงแดงเป็นแพนด้า
เขินแรงแดงเป็นแพนด้า (Turning Red) เป็นภาพยนตร์คอมพิวเตอร์แอนิเมชันอเมริกันแนวตลกแฟนตาซี ฉายในปี ค.ศ. 2022 สร้างโดย พิกซาร์แอนิเมชันสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ ภาพยนตร์กำกับโดย โดมี ฉี (เป็นการกำกับภาพยนตร์ครั้งแรกของเธอ) เขียนบทโดยฉีและ จูเลีย โช ตัวละครให้เสียงโดย โรซาลี เจียง, แซนดรา โอ, เอวา มอร์ส, ฮเยอิน ปาร์ค, ไมตรียี รามกฤษณะ, โอไรออน ลี, ไว ชิง โฮ, ทริสตัน อัลเลอริก เฉินและเจมส์ หง
ภาพยนตร์ดำเนินเรื่องที่ โทรอนโต, รัฐออนแทรีโอ ในปี ค.ศ. 2002 เล่าเรื่องราวของ เหมยลิน "เหมย" ลี นักเรียนหญิงชาวจีน-แคนาดา อายุ 13 ปี ที่แปลงร่างเป็น แพนด้าแดง เมื่อเธอมีอารมณ์รุนแรง ภาพยนตร์เริ่มพัฒนาในปี ค.ศ. 2018 หลังจากเธอนำเสนอต่อพิกซาร์ในเดือนตุลาคม ค.ศ. 2017 ภาพยนตร์ได้รับแรงบันดาลใจจากประสบการณ์ของฉีในโทรอนโต เขินแรงแดงเป็นแพนด้า เป็นภาพยนตร์พิกซาร์เรื่องแรกที่กำกับโดยผู้หญิงคนเดียวและเป็นเรื่องที่สองที่มีชาวเอเชียเป็นตัวละครนำ ต่อจาก ปู่ซ่าบ้าพลัง (2009)
เขินแรงแดงเป็นแพนด้า ฉายรอบพิเศษที่ เอเวอรีแมนเบอโรห์ยาดส์ ในลอนดอนเมื่อวันที่ 21 กุมภาพันธ์ ค.ศ. 2022 ภาพยนตร์ฉายรอบปฐมทัศน์เมื่อวันที่ 1 มีนาคม และฉายในบริการสตรีมมิง ดิสนีย์+ เมื่อวันที่ 11 มีนาคม พร้อมกับฉายในโรงภาพยนตร์ที่ โรงละครเอลแคปปิตันและเอเอ็มซีเอมไพร์ 25 ภาพยนตร์ฉายในโรงภาพยนตร์ของประเทศส่วนใหญ่ที่ไม่มีดิสนีย์+ และได้รับคำชมจากนักวิจารณ์ในเรื่องของเนื้อเรื่อง, อารมณ์ขัน, แอนิเมชัน, การให้เสียงและการใช้วัฒนธรรม
เรื่องย่อ
เนื้อเรื่องในช่วงปี พ.ศ. 2545 (2002) เหมยลิน "เหมย" ลี นางเอกของเรื่อง เป็นเด็กนักเรียนชาวจีน-แคนาดา อายุ 13 ปีที่อาศัยอยู่ในโตรอนโต เหมยลินช่วยดูแลศาลบรรพชนของครอบครัวที่อุทิศให้กับบรรพบุรุษของพวกเขา ซุนยี และพยายามทำให้เหมยลินเข้มงวด หมิงลี แม่ของเหมยลินที่ปกป้องเกินตัว เหมยลินซ่อนความสนใจส่วนตัวของเธอจากหมิง เช่นการที่เหมยลินและเพื่อนสนิทของเหมยลินคือมีเรียม พรียา และแอบบีเป็นแฟนคลับของวงบอยแบนด์โฟร์ทาวน์ เมื่อหมิงค้นพบความสนใจของเหมยลินกับเสมียนร้านสะดวกซื้อในท้องถิ่น เหมยลินอายโดยไม่ตั้งใจในที่สาธารณะ รวมทั้งหน้าไทเลอร์ เด็กที่รังแกโรงเรียน
เหมยลินมีฝันร้ายที่สดใสเกี่ยวกับแพนด้าแดง เมื่อเหมยลินตื่นขึ้นในตอนเช้า เหมยลินได้แปลงร่างเป็นแพนด้าแดงตัวใหญ่ เหมยลินซ่อนตัวจากพ่อแม่ของเหมยลินและค้นพบว่าเหมยลินจะเปลี่ยนไปก็ต่อเมื่อเหมยลินอยู่ในสภาวะอารมณ์สูงเท่านั้น แม้ว่าผมของเหมยลินยังคงเป็นสีแดง หมิงลีตอนแรกเชื่อว่าเหมยลินกำลังประสบกับช่วงเวลาแรกของเหมยลิน แต่มารู้ความจริงเมื่อเหมยลินอายที่โรงเรียนมากขึ้น ทำให้เหมยลินแปลงร่างและวิ่งกลับบ้าน
หมิงลีอนุญาตให้เหมยลินให้กลับมาใช้ชีวิตตามปกติแต่ไม่ยอมให้เหมยลินเข้าร่วมคอนเสิร์ตของโฟร์ทาวน์ที่จะเกิดขึ้น แต่สาวๆกลับแอบหาเงินซื้อตั๋วที่โรงเรียนแทน ฉวยความนิยมจากร่างแพนด้าแดงของเหมยลิน ขณะที่โกหกหมิงลีเพื่อครอบคลุมตั๋วสุดท้าย เหมยลินตกลงที่จะเข้าร่วมงานปารตี้วันเกิดของไทเลอร์ที่จะเป็นแพนด้าแดง ในงานปาร์ตี้ เหมยลินอารมณ์เสียที่พบว่าคอนเสิร์ตจะจัดขึ้นในคืนพิธีกรรมของเหมยลิน ท่ามกลางความโกรธแค้นของเหมยลิน เหมยลินโจมตีเขาเมื่อเขาดูถูกครอบครัวของเหมยลิน ทำให้เด็กคนอื่นกลัว หมิงลีค้นพบกิจกรรมของเหมยลินและกล่าวหาเพื่อนของเหมยลินว่าทุจริตและเอาเปรียบเหมยลิน มีความละอายและกลัวที่จะลุกขึ้นสู้กับแม่ของเหมยลิน เหมยลินล้มเหลวที่จะมาปกป้องเพื่อนของเหมยลิน
อู่ ยายของเหมยลินและป้าของเหมยลินมาช่วยทำพิธีกรรมของเหมยลิน เพื่อความตกใจของหมิงลี ขณะที่เหมยลินเตรียมตัว จินพบวิดีโอที่เหมยลินสวมบทบาทเป็นแพนด้าแดงกับเพื่อนของเหมยลินและบอกเหมยลินว่าเหมยลินไม่ควรละอายใจกับด้านนี้ของเหมยลิน ระหว่างประกอบพิธีกรรม เมื่อร่างแพนด้าแดงของเหมยลินกำลังจะถูกผนึก เหมยลินตัดสินใจที่จะรักษาอำนาจของเหมยลินและและละทิ้งพิธีกรรมเพื่อไปชมคอนเสิร์ตที่สกายโดม เพื่อนของเหมยลินยกโทษให้เหมยลินสำหรับการกระทำของเหมยลินในงานปาร์ตี้ และพวกเขาค้นพบไทเลอร์เป็นที่รู้จักแฟนคลับของวงโฟร์ทาวน์ อย่างไรก็ตาม ระหว่างที่เหมยลินหนีออกจากวัดศาลบรรพชน หมิงลีเดือดดาลจนพระเครื่องแตกและหมิงลีแปลงร่างเป็นแพนด้าขนาดยักษ์เท่าไคจู และขัดขวางคอนเสิร์ต ตั้งใจจะพาเหมยลินกลับด้วยกำลัง
ตัวละครและนักแสดง
เป็นเด็กผู้หญิงชาวจีนเชื้อสายแคนาดาอายุ 13 ปี ที่จู่ๆก็แปลงร่างเป็นแพนด้าแดงตัวใหญ่ เมื่อใดก็ตามที่เหมยลินประสบกับอารมณ์ที่รุนแรง เนื่องจากบรรพบุรุษของเหมยลินมีสายสัมพันธ์ลึกลับกับแพนด้าแดง
แม่ของเหมยลินที่เข้มงวดและป้องกันมากเกินไป
เพื่อนที่ดีของเหมยลินที่เป็นทอมบอยร้องเพลงกับเหล็กดัดฟัน
เพื่อนที่ดีของเหมยลินที่มีพลังและก้าวร้าว
พ่อของเหมยลินที่เงียบและสนับสนุน
ยายของเหมยลินและแม่ของหมิงลี
เพื่อนร่วมชั้นของเหมยลินและอดีตผู้รังแกที่ตอนแรกเลือกเหมยลิน
ผู้สูงอายุในท้องถิ่นและเพื่อนของครอบครัวลีที่เป็นหมอผีที่ได้รับการฝึกฝนและช่วยในการทำพิธีผนึกแพนด้าแดง
เสมียนร้านสะดวกซื้อในพื้นที่และความลับของของเหมยลิน
ครูของเหมยลินที่โรงเรียนมัธยมเลสเตอร์บีเพียร์สัน
เพื่อนร่วมชั้นคนหนึ่งของเหมยลินที่เห็นเหมยลินในร่างแพนด้าในห้องน้ำผู้หญิง
นอกจากนี้, ป้าของเหมยลิน – เฉิน, ผิง, เฮเลน, และลิลลี – ให้เสียงโดย โลรี แทน ชินน์, ลิลเลียน ลิม, เชอร์รี โคลา, และมีอา ทากาโนะ, ตามลำดับ สมาชิกวงบอยแบนด์ของโฟร์ทาวน์ – โรแบเร, เจสซี, แอรอน ซี., แออรอน ที., และแทยัง – ให้เสียงโดย จอร์แดน ฟิชเชอร์, ฟินเนียส โอคอนเนลล์, จอช เลวี, โทเฟอร์ โง, และเกรย์สัน วิลลานูเอวา, ตามลำดับ ในฉบับสหราชอาณาจักร ลอเรน ให้เสียงโดย แอนนี-มารี หนึ่งในเพื่อนร่วมชั้นของเหมยลิน
รายชื่อตอนในก่อนบ่ายคลายเครียด
นี่คือ รายชื่อตอนในก่อนบ่ายคลายเครียด เรียงตามลำดับการออกอากาศ
พ.ศ. 2553
หมายเหตุ
ดูเพิ่ม
ก่อนบ่ายคลายเครียด
วิชาญ มีนชัยนันท์
นายวิชาญ มีนชัยนันท์ อดีตรัฐมนตรีช่วยว่าการกระทรวงสาธารณสุข 2 สมัย รองหัวหน้าพรรคเพื่อไทย ประธานสมาชิกสภาผู้แทนราษฎรกรุงเทพมหานคร (สส.กทม.) พรรคเพื่อไทย อดีต สส.กทม 4 สมัย และ สก.มีนบุรี 2 สมัย
ประวัติ
นายวิชาญ มีนชัยนันท์ (Vicharn Minchainant) เกิดวันที่ 24 กรกฎาคม พ.ศ. 2503 ที่เขตมีนบุรี (อำเภอมีนบุรีของจังหวัดพระนครในขณะนั้น) เป็นบุตรของนายไพฑูรย์-นางสุพัตรา มีนชัยนันท์ และหลานของ ดร.สุธี มีนชัยนันท์ มหาเศรษฐีที่ดินมูลค่าหลายหมื่นล้านบาทของประเทศไทย ผู้นำชุมชนชาวไทยเชื้อสายจีน คหบดีเมืองมีนบุรี ประธานมูลนิธิกู้ภัยร่มไทร และ ประธานกิตติมศักดิ์ผู้ทรงเกียรติถาวรหอการค้าไทย-จีน
ต่อมาวันที่ 6 มีนาคม 2566 พรรคก้าวไกลได้เปิดตัวนาย ศุภณัฐ มีนชัยนันท์ หลานลุงของวิชาญที่เกิดกับวิสูตร์(น้องชายของวิชาญ)เป็นผู้สมัครสมาชิกสภาผู้แทนราษฎร เขตจตุจักร
เข้าสู่งานการเมือง
พ.ศ. 2544 นายวิชาญลงสมัครรับเลือกตั้งสมาชิกสภาผู้แทนราษฎร กรุงเทพมหานคร เขต 26 (เขตมีนบุรี-เขตคลองสามวา) ในนามพรรคไทยรักไทย และได้รับเลือกให้เป็น ส.ส.กทม. สมัยแรก
พ.ศ. 2548 ได้รับเลือกให้เป็น ส.ส.กทม. เขต มีนบุรี สมัยที่ 2 และได้ทำหน้าที่ผู้ช่วยเลขานุการรัฐมนตรีว่าการกระทรวงศึกษาธิการ
พ.ศ. 2550 นายวิชาญได้รับเลือกเป็น ส.ส.กทม. เขต มีนบุรี สมัยที่ 3 และได้รับแต่งตั้งให้ดำรงตำแหน่งรัฐมนตรีช่วยว่าการกระทรวงสาธารณสุข ในสมัยของนายสมัคร สุนทรเวช และ นายสมชาย วงศ์สวัสดิ์ พรรคพลังประชาชน
พ.ศ. 2554 นายวิชาญได้รับเลือกให้เป็น ส.ส.กทม. เขต มีนบุรี สมัยที่ 4 พรรคเพื่อไทย
นายวิชาญ มีนชัยนันท์ ดำรงตำแหน่งประธานสมาชิกสภากรุงเทพมหานคร พรรคเพื่อไทย และเมื่อเดือนกันยายน พ.ศ. 2553 ได้รับแต่งตั้งเป็นรองหัวหน้าพรรค
สมาชิกสภาผู้แทนราษฎร (ส.ส.) กรุงเทพมหานคร เขตมีนบุรี 4 สมัย (2544, 2548, 2550, 2554)
รองประธานคณะกรรมาธิการวิสามัญพิจารณาร่าง พระราชบัญญัติ งบประมาณรายจ่าย ประจำปีงบประมาณ พ.ศ. ๒๕๕๕
ภาษาเควนยา
ภาษาเควนยา (Quenya) เป็นภาษาหนึ่งซึ่ง เจ. อาร์. อาร์. โทลคีน ประดิษฐ์ขึ้น และใช้ในนวนิยายของเขา คือในโลกมิดเดิลเอิร์ธ โดยเป็นภาษาของเอลฟ์ หรือชาวเควนดิ ซึ่งเป็นบุตรของมหาเทพอิลูวาทาร์
ภาษาเควนยานับได้ว่าเป็นภาษาแรกๆ ที่โทลคีนประดิษฐ์ขึ้นตั้งแต่ยังเป็นนักศึกษา โดยได้รับแรงบันดาลใจมาจากภาษาฟินแลนด์ ซึ่งเป็นภาษาที่โทลคีนชอบมาก เขาศึกษาภาษาฟินนิชด้วยตัวเองเพราะต้องการจะอ่านมหากาพย์ คาเลวาลา ในต้นฉบับฟินนิช อันเป็นแรงบันดาลใจในการสร้าง "โลกอาร์ดา" ของเขาในเวลาต่อมา
โทลคีนสร้างตัวอักษรสำหรับภาษาเควนยา สร้างไวยากรณ์สำหรับภาษาเควนยา หลังจากสิ้นสุดสงครามโลกครั้งที่หนึ่ง และโทลคีนได้กลับมาทำงานที่ออกซฟอร์ดอีกครั้ง เขาได้ปรับปรุงแก้ไขภาษาเควนยาอย่างจริงจัง โดยใช้ภาษานี้ในการเขียนบันทึกประจำวัน แต่เนื่องจากโครงสร้างภาษายังไม่แน่นอน มีการเปลี่ยนแปลงตลอดเวลา ภายหลังโทลคีนเองก็สับสนและเลิกเขียนบันทึกด้วยวิธีนี้ เพราะลืมไปแล้วว่าขณะที่เขียนบันทึก เขาใช้โครงสร้างไวยากรณ์แบบไหน ช่วงแรกโทลคีนเรียกภาษานี้ว่า Qenya
การสร้างภาษาเควนยา เป็นจุดเริ่มต้นที่สำคัญจุดหนึ่ง (แม้จะมีปัจจัยอื่นๆ ประกอบอีก) ที่ทำให้โทลคีนบังเกิดความคิดให้มีผู้คนที่ใช้ภาษานี้ขึ้นมาจริงๆ อันเป็นที่มาของเหล่าเอลฟ์ ในเรื่อง ซิลมาริลลิออน
ตลอดช่วงชีวิตของโทลคีน เขาได้แก้ไขปรับปรุงโครงสร้างภาษานี้ จนกระทั่งมันสามารถใช้งานได้จริง สมบูรณ์ยิ่งกว่าภาษาประดิษฐ์อื่นๆ ของโทลคีน
ประวัติของภาษาในนิยาย
ภาษานี้พัฒนาขึ้นมาจากภาษาคอมมอนเอลดาริน อันเป็นภาษาดั้งเดิมของพวกเอลฟ์ แต่เมื่อพวกชาววันยาร์และโนลดอร์เดินทางอพยพออกจากมิดเดิลเอิร์ธมาถึงอามันแล้ว ภาษาของพวกเขาก็มีการวิวัฒนาไปจนกลายมาเป็นภาษาเควนยาในที่สุด
ครั้นเมื่อชาวโนลดอร์หวนคืนสู่มิดเดิลเอิร์ธ พวกเขาได้นำภาษาเควนยากลับมาเผยแพร่ด้วย ในยุคสมัยต่อมา ภาษาเควนยามีที่ใช้งานบนมิดเดิลเอิร์ธในฐานะภาษาชั้นสูงที่ใช้สำหรับการจารึกพงศาวดาร และใช้ในหมู่เจ้านายชาวโนลดอร์กับข้าราชบริพารเท่านั้น เนื่องจากกษัตริย์ธิงโกลมีบัญชาห้ามชาวซินดาร์บนแผ่นดินเบเลริอันด์ใช้ภาษานี้อีก หลังจากทรงทราบเรื่องการสังหารหมู่ที่อัลควาลอนเด ซึ่งกองทัพของเฟอานอร์ได้สังหารพระญาติของพระองค์ในนครอัลควาลอนเดอย่างอยุติธรรม
ปลาหางไหม้
ปลาหางไหม้ หรือที่นิยมเรียกกันว่า ปลาฉลามหางไหม้ (Bala shark, Burn tail shark, Silver shark, Black tailed shark) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Balantiocheilos  (/บา-แลน-ทิ-โอ-ไคล-ออส/)
มีรูปร่างคล้ายปลาตามิน (Amblyrhynchichthys truncatus) มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ก้านครีบแข็งก้านสุดท้ายของครีบหลังมีขนาดใหญ่ และมีขอบจักเป็นฟันเลื่อย จะงอยปากแหลม มีเยื่อไขมันเป็นวุ้นรอบนัยน์ตา ครีบท้องมีก้านครีบแขนงทั้งหมด 9 ก้าน ไม่มีหนวด มีลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหางสีส้มแดงหรือสีเหลืองอมขาว และมีขอบเป็นแถบดำ อันเป็นที่มาของชื่อ ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
การจำแนก
ปัจจุบันจำแนกได้ 2 ชนิด (จากเดิมมีเพียงชนิดเดียว)
คาเอะ อารากิ
คาเอะ อารากิ เป็นนักพากย์หญิงชาวญี่ปุ่น เธอเริ่มเป็นที่รู้จักของผู้ชมในวงกว้างจากบทของ อุซางิน้อย หรือ เซเลอร์มูนน้อย ในเรื่องเซเลอร์มูน แต่ก่อนหน้าที่จะได้พากย์เสียงอุซางิน้อยนั้น เธอมีโอกาสได้พากย์เป็นสึคิโนะ อุซางิ ถึง 7 ตอนด้วยกัน เนื่องจาก โคโตโนะ มิตสึอิชิ ผู้พากย์เสียงอุซางิตัวจริงต้องเข้าโรงพยาบาลกะทันหันด้วยโรคไส้ติ่งอักเสบ
อารากิมีเพื่อนในวงการที่สนิทมากอยู่คนหนึ่งคือ โคนามิ โยชิดะ ผู้พากย์เสียง อุมิ ในเมจิกไนท์เรย์เอิร์ธ ทั้งคู่เคยออกอัลบั้มเพลงร่วมกันในชื่อชุดว่า "Amitie" ด้วย
ดนตรีบำบัด
ดนตรีบำบัดหรือดุริยางค์บำบัด คือ การวางแผนในการใช้กิจกรรมทางดนตรีควบคุม ในกลุ่มของคนทุกวัยไม่ว่าจะเป็นวัยเด็ก จนถึงวัยสูงอายุ เพื่อให้เกิดผลบรรลุในการรักษาโรคต่าง ๆ ที่เกิดมาจากความบกพร่องต่าง ๆ เช่น ความผิดปกติทางด้านอารมณ์ ทางร่างกาย และสติปัญญา
ประโยชน์ของดนตรีบำบัดมีหลายประการ เช่น ช่วยปรับสภาพจิตใจ ให้อยู่ในสภาวะสมดุล มีมุมมองในเชิงบวก ผ่อนคลายความตึงเครียด ลดความวิตกกังวล กระตุ้น เสริมสร้าง และพัฒนาทักษะการเรียนรู้ และความจำ กระตุ้นประสาทสัมผัส การรับรู้ เสริมสร้างสมาธิ พัฒนาทักษะสังคม พัฒนาทักษะการสื่อสารและการใช้ภาษา พัฒนาทักษะการเคลื่อนไหว ลดความตึงตัว ของกล้ามเนื้อ ลดอาการเจ็บปวดจากสาเหตุต่าง ๆ ปรับลดพฤติกรรมที่ไม่เหมาะสม สร้างสัมพันธภาพที่ดีในการบำบัดรักษาต่าง ๆ และช่วยเสริมในกระบวนการบำบัดทางจิตเวช ทั้งในด้านการประเมินความรู้สึก สร้างเสริมอารมณ์เชิงบวก การควบคุมตนเอง การแก้ปมขัดแย้งต่าง ๆ และเสริมสร้างความเข้มแข็งของครอบครัวมันดีต่อร่างกายตรงที่ว่าทำให้ร่างกายผ่อนคลาย
แหวนแห่งบาราเฮียร์
แหวนของบาราเฮียร์ เป็นแหวนวงหนึ่งในปกรณัมของ เจ. อาร์. อาร์. โทลคีน เรื่อง ซิลมาริลลิออน
ตามปกรณัมของโทลคีน แหวนวงนี้แต่เดิมเป็นแหวนเอลฟ์ เป็นแหวนของกษัตริย์ฟินร็อด เฟลากุนด์ แห่งราชวงศ์ฟินาร์ฟิน หัวแหวนเป็นรูปงูสองตัวกระหวัดหางเกี่ยวกัน ศีรษะเทินมรกตดวงใหญ่เอาไว้ ซึ่งเป็นสัญลักษณ์ประจำราชวงศ์ฟินาร์ฟิน ฟินร็อดประทานแหวนนี้ให้แก่บาราเฮียร์ วีรชนชาวมนุษย์ เนื่องจากเขาได้ช่วยชีวิตของพระองค์เอาไว้ และทรงให้คำสัญญาว่า จะให้ความช่วยเหลือทุกประการแก่ทายาทของบาราเฮียร์ต่อไปด้วย
เบเรน บุตรแห่งบาราเฮียร์ ได้ใช้แหวนนี้ขอความช่วยเหลือจากกษัตริย์ฟินร็อด ในคราวที่เขาออกไปปฏิบัติภารกิจชิงซิลมาริลจากมงกุฎของมอร์กอธ
เอเลนดิล ได้นำแหวนนี้ติดตัวมายังมิดเดิลเอิร์ธด้วยเมื่อครั้งหนีออกจากเหตุวินาศคราวเกาะนูเมนอร์จมสมุทร อิซิลดูร์โอรสองค์ใหญ่ได้รับมอบมรดกประจำตระกูลชิ้นนี้สืบต่อมา แหวนนี้จึงสืบทอดอยู่ในสายราชวงศ์แห่งอาร์นอร์ จนตกทอดมาถึงอารากอร์น ในที่สุด
พราว
พราว ศิลปินวงดนตรีเพลงสัญชาติไทยแนวออลเทอร์นาทิฟร็อก ซึ่งอยู่ในช่วงที่ดนตรีออลเทอร์นาทิฟกำลังรุ่งเรือง
ประวัติ
เริ่มจากนักศึกษาคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ประกอบด้วย ชัยบรรฑิต พืชผลทรัพย์ (พิซซ่า) นิตินาท สุขสุมิตร  (แจ๊ค)  เจตมนต์ มละโยธา (เจ)  สุรชัย กิจเกษมสิน  (เล็ก) ซึ่งถือมีความสนิทสนมกันอย่างดีและมักจะขึ้นแสดงดนตรีเป็นประจำภายในคณะ กระทั่งวันหนึ่ง รุ่งโรจน์ อุปถัมภ์โพธิวัฒน์ (หัวหน้าและมือเบสวง ที่ปัจจุบันเป็นผู้บริหารสูงสุดของสมอลล์รูม) ซึ่งในช่วงต่างจบการศึกษาไปกันหมด ก่อตั้งวงดนตรีแนวบริทป็อป และได้รับการยอมรับว่าเป็นวงดนตรีที่มีความก้าวหน้า ในยุคสมัยนั้นมาก โดยมีชื่อวง วงครับ ทำการบันทึกเสียงอัลบั้มและนำผลงานเดโม่ ส่งไปยังรายการ Radio Active โดยคุณ วาสนา วีรชาติพลี ผู้ดำเนินรายการวิทยุ (ถือเป็นผู้มีอิทธิพลต่อดนตรีออลเทอร์นาทิฟของไทยในยุคนั้น)
จากการเริ่มจากการชักชวนกันของ พิซซ่าและแจ๊ค กับติ๊ก นิวัติ คูณผล (มือเบสคนแรกของวง) เริ่มทำเดโม่เพลงขึ้นมาและเป็นที่น่าสนใจภายในคณะ ซึ่งต้อมาได้พบเจ ซึ่งตกลงร่วมกันได้ไม่ยาก (แต่เดิมเจถูกวางตำแหน่งภายในวงเป็นกลอง ภายหลังเจมีตำแหน่งมือลีดกีต้าร์ และแต่งเพลงเธอคือความฝัน) การทำเดโม่หรือเพลงต้นแบบจึงมีความก้าวหน้ามากขึ้น จนท้ายที่สุดก็ได้ เล็ก นักดนตรีฝีมือเยี่ยม ซึ่งมีความสนิทสนมกันแก่สมาชิกภายในวงก็ได้เข้ามาร่วมงานในฐานะนักร้องนำ
จากการนำเดโม่เพลงเหรียญสลึง และ Sleepless ถูกนำมาเปิดในวิทยุ Radio Active โดยคุณ วาสนา วีรชาติพลี และรายการ Hotwave โดยคุณยุทธนา บุญอ้อม ทำให้วงพราวเริ่มมีชื่อเสียงและเป็นที่รู้จักของคนหมู่มาก โดยจากการแนะนำของเพื่อนนักดนตรีที่มีความสนิทสนมกันเป็นดีจากวง สี่เต่าเธอ ซึ่งสมาชิกส่วนใหญ่เป็นนักเรียนรุ่นน้องสาธิตประสานมิตรของ คุณศุภสิทธิ์ วิบูลลาภ (เจ้าของบริษัทอีสเทอร์นสกายเรคคอร์ดส์) และเกิดการตกลงใจและเซ็นสัญญาร่วมงานกันทันทีเมื่อผู้บริหารค่ายที่ประกอบด้วย โจ้ ศุภสิทธิ์ วิบูลย์ลาภ, เต๊าะ จามร วัฒฑกานนท์ และ เคนนี่ Kenny Jackel ได้ฟังเพลงตัวอย่างซึ่งในขณะนั้นมีเพียง 6 เพลง ประกอบด้วย
และในขณะที่ทำการบันทึกเสียงทั้ง 6 ซิงเกิ้ลดังกล่าว ก็เริ่มมีการทำเพลงอื่นๆในอัลบั้มในส่วนที่เหลือทยอยออกมาอีก4 เพลงประกอบด้วย
พ
โดยเพลงเธอคือความฝันมักใช้ประกอบในภาพยนตร์อยู่หลายครั้งอาทิ แฮปปี้เบิร์ธเดย์ ปี 2551 รวมไปถึงปรากฏในตัวอย่างของ Only God Forgives ปี 2556
สมาชิก
สมาชิก ประกอบด้วย
อัลบั้ม
รายชื่อเพลงใน อัลบั้ม
อีพีและซิงเกิล
2. Single พิเศษสำหรับนิตยสาร DDT ฉบับสุดท้าย เพียงสบตา DDT Version'''
ข้อมูลเพิ่มเติม
หลังจาก พราว หยุดการทำเพลงลง สมาชิกแต่ละคนต่างก็แยกย้ายกันไปทำงานของตัวเอง
คณะสิ่งแวดล้อมและทรัพยากรศาสตร์ มหาวิทยาลัยมหาสารคาม
ประวัติ
เมื่อวันที่ 17 กันยายน พ.ศ. 2547 สภามหาวิทยาลัยได้อนุมัติให้จัดตั้งคณะสิ่งแวดล้อมและทรัพยากรศาสตร์โดยสังกัดบัณฑิตวิทยาลัย มหาวิทยาลัยมหาสารคาม ซึ่งสภามหาวิทยาลัยได้อนุมัติให้เปิดสอนเป็นครั้งแรกใน 3 หลักสูตร ได้แก่ ปรัชญาดุษฎีบัณฑิต สาขาวิชาสิ่งแวดล้อมศึกษา, วิทยาศาสตรมหาบัณฑิต สาขาวิชาสิ่งแวดล้อมศึกษา และวิทยาศาสตรมหาบัณฑิต สาขาวิชาการบริหารจัดการสิ่งแวดล้อม เมื่อวันที่ 24 เดือน กันยายน พ.ศ. 2547 และได้เปิดทำการเรียนการสอนหลักสูตรดังกล่าวตั้งแต่ภาคเรียนปลาย ปีการศึกษา 2547 เป็นต้นมา โดยการเรียนการสอนในหลักสูตรด้านสิ่งแวดล้อมของคณะสิ่งแวดล้อมและทรัพยากรศาสตร์ จะมุ่งเน้นการแก้ปัญหาและส่งเสริมการแก้ปัญหาสิ่งแวดล้อมของภาคอีสาน และอนุภูมิภาคลุ่มแม่น้ำโขง ในขณะเดียวกันการศึกษาวิจัย การให้บริการสังคม และการประยุกต์ใช้ศิลปวัฒนธรรมของท้องถิ่นเพื่อการพัฒนาคุณภาพสิ่งแวดล้อมยังคงเป็นภารกิจสำคัญของโครงการฯไปพร้อมกันด้วย
ในภาคเรียนต้นปีการศึกษา 2548 คณะสิ่งแวดล้อมและทรัพยากรศาสตร์ ได้ขยายการเรียนการสอนในหลักสูตรระดับปริญญาโท ไปที่ศูนย์ฯ อุดรธานีอีกแห่งหนึ่ง เพื่อรองรับการขยายการศึกษาด้านสิ่งแวดล้อมสำหรับอนุภูมิภาคลุ่มแม่น้ำโขง
ในวันที่ 1 พฤษภาคม 2549 ได้รับโอนย้ายสาขาวิชาเทคโนโลยีสิ่งแวดล้อม จากคณะเทคโนโลยี มาเป็นหน่วยงานในสังกัดคณะสิ่งแวดล้อมและทรัพยากรศาสตร์
ปัจจุบัน คณะสิ่งแวดล้อมและทรัพยากรศาสตร์ เป็นหน่วยงานในกำกับของมหาวิทยาลัยมหาสารคาม แบ่งการบริหารงานเป็นสำนักเลขานุการคณะสิ่งแวดล้อมและทรัพยากรศาสตร์ และสำนักวิชาสิ่งแวดล้อมและทรัพยากรศาสตร์ซึ่งมีฐานะเทียบเท่าภาควิชา และในปีการศึกษา 2560 มีบุคคลากรทั้งหมดรวม 54 คน มีจำนวนนิสิตทั้งหมด 1,011 คน
สัญลักษณ์
สัญลักษณ์ประจำคณสิ่งแวดล้อมและทรัพยากรศาสตร์ มหาวิทยาลัยมหาสารคาม คือ ตราโรจนากรประดับด้วยใบประดู่ป่า ด้านล่างเป็นแถบชื่อคณะภาษาอังกฤษเขียนว่า “Faculty of Environment and Resource studies”
สีเขียวอ่อน
ต้นประดู่ป่า คือต้นไม้ประจำคณะสิ่งแวดล้อมและทรัพยากรศาสตร์ มหาวิทยาลัยมหาสารคาม
หน่วยงานภายใน
คณะสิ่งแวดล้อมและทรัพยากรศาสตร์ มหาวิทยาลัยมหาสารคาม แบ่งการบริหารหน่วยงานภายในดังนี้
หลักสูตร
คณะสิ่งแวดล้อมและทรัพยากรศาสตร์ มหาวิทยาลัยมหาสารคาม เปิดทำการเรียนการสอนทั้งระดับปริญญาตรี โทและเอกใน 4 หลักสูตร 10 สาขาวิชา ดังนี้
สถานที่ตั้งและพื้นที่
คณะสิ่งแวดล้อมและทรัพยากรศาสตร์ มหาวิทยาลัยมหาสารคาม ตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม โดยใช้อาคารปฏิบัติการวิทยาศาสตร์สุขภาพที่แต่เดิมเป็นของคณะสาธารณสุขศาสตร์ (ภายหลังคณะสาธารณสุขศาสตร์ได้ย้ายไปยังอาคารปฏิบัติการวิทยาศาสตร์และปลีคลินิก) ซึ่งตั้งอยู่ระหว่างคณะเภสัชศาสตร์และคณะพยาบาลศาสตร์
อาคารปฏิบัติการวิทยาศาสตร์สุขภาพ เดิมทีเป็นที่ตั้งของคณะสาธารณสุขศาสตร์ ซึ่งมหาวิทยาลัยมหาสารคามได้ก่อสร้างอาคารเรียนคณะสาธารณสุขศาสตร์ เมื่อวันที่ 25 กรกฎาคม 2546 ด้วยงบประมาณเงินแผ่นดินปี พ.ศ. 2546 รวมวงเงินงบประมาณที่ก่อสร้างทั้งสิ้น 32,100,000 บาท เลขที่สัญญาจ้าง จ.34/2546 แล้วเสร็จเมื่อวันที่ 18 กรกฎาคม 2547 บริษัทผู้รับจ้าง ห้างหุ้นส่วนจำกัด สุทัศน์วิศวการ โดยใช้เป็นอาคารเรียนคณะสาธารณสุขศาสตร์ ลักษณะของอาคาร เป็นอาคารคอนกรีตเสริมเหล็กสูง 4 ชั้น พื้นที่ใช้สอยทั้งหมด 7,400 ตารางเมตร
จากนั้นได้มีการปรับผังอาคารในมหาวิทยาลัย คณะสาธารณสุขศาสตร์ได้ย้ายที่ทำการไปอาคารใหม่ข้างคณะวิศวกรรมศาสตร์ ทำให้คณะสิ่งแวดล้อมและทรัพยากรศาสตร์ย้ายจากเขตพื้นที่ในเมืองคณาสวัสดิ์ ตำบลตลาด มาเป็นที่ทำการแทน
ปัจจุบันอาคารคณะสิ่งแวดล้อมและทรัพยากรศาสตร์ ประกอบด้วย
โฮเวิร์ด สตริงเกอร์
เซอร์ โฮเวิร์ด สตริงเกอร์ (Howard Stringer, 19 กุมภาพันธ์ พ.ศ. 2485 - ) ประธานกรรมการบริหาร President ประธานเจ้าหน้าที่บริหาร (CEO) บริษัท บริษัท โซนี่ คอร์เปอเรชันคนปัจจุบัน เขาเกิดที่เมืองคาร์ดิฟฟ์ แคว้นเวลส์ สหราชอาณาจักร เข้ารับดำรงตำแหน่งเป็น CEO บริษัทเมื่อวันที่ 22 มิถุนายน พ.ศ. 2548
เคเนเมตเนเฟอร์เฮดเจตที่ 2
เคเนเมตเนเฟอร์เฮดเจตที่ 2 (เวเรต) เป็นพระราชินีแห่งอียิปต์โบราณจากราชวงศ์ที่สิบสอง ซึ่งเป็นพระมเหสีในฟาโรห์เซนุสเรตที่ 3
พระองค์เป็นหนึ่งในพระมเหสีจากสี่พระองค์ที่เป็นที่ทราบของฟาโรห์เซนุสเรตที่ 3 ซึ่งอีกสามพระองค์คือ พระนางเมเรตเซเกอร์, พระนางเนเฟอร์เฮนุต และพระนางซิตฮาธอร์ยูเนต พระนามของพระองค์ยังเป็นพระนามของพระราชินีที่มักใช้ในช่วงเวลานั้นนั้นคือ เคเนเมตเนเฟอร์เฮดเจต หมายถึง "รวมเป็นหนึ่งกับมงกุฎสีขาว" พระองค์ยังถูกกล่าวถึงในรูปสลักจำนวนสองรูปของพระสวามีที่พบในเฮราคลีโอโพลิส (ในปัจจุบันตั้งอยู่ในพิพิธภัณฑ์บริติชและพิพิธภัณฑ์อียิปต์ ตามลำดับ) พระองค์ทรงถูกฝังในพีระมิดหมายเลข 9 ในหมู่พีระมิดแห่งดาห์ชูร์ ซึ่งพบเครื่องประดับของพระองค์ในปี ค.ศ. 1994
พระสมัญญาของพระองค์คือ: พระมเหสีแห่งกษัตริย์ และ มหาคทา (Great of Sceptre)
โอลิมปิกเยาวชนฤดูหนาว 2016
กีฬาโอลิมปิกเยาวชนฤดูหนาว 2016 (2016 Winter Youth Olympic Games; Vinter-OL for ungdom 2016) หรือชื่ออย่างเป็นทางการว่า กีฬาโอลิมปิกเยาวชนฤดูหนาวครั้งที่ 2 (II Winter Youth Olympic Games; YOG) เป็นการแข่งขันกีฬาหลายชนิดระหว่างประเทศสำหรับเยาวชนซึ่งจัดขึ้นในเมืองลิลเลฮัมเมร์ ประเทศนอร์เวย์ ระหว่างวันที่ 12 - 21 กุมภาพันธ์ พ.ศ. 2559 การแข่งขันครั้งนี้เป็นการแข่งขันครั้งที่ 4 ของกีฬาโอลิมปิกเยาวชนและครั้งที่ 2 ของโอลิมปิกฤดูหนาว เมืองลีลแฮมเมอร์ได้รับไว้วางใจในการจัดการแข่งขันในครั้งนี้เมื่อวันที่ 7 ธันวาคม พ.ศ. 2554 โดยใช้สถานที่ที่มีอยู่เดิมและเคยใช้ในการแข่งขันกีฬาโอลิมปิกฤดูหนาว 1994
การเสนอตัวเป็นเจ้าภาพ
การเสนอตัวเป็นเจ้าภาพโอลิมปิกเยาวชนฤดูหนาว 2016 ได้ประกาศผลเมื่อ 7 ธันวาคม พ.ศ. 2554 ซึ่งมีเมืองลิลเลฮัมเมร์ ประเทศนอร์เวย์เป็นเมืองที่เสนอจัดการแข่งขันอยู่เมืองเดียว โดยเมืองลีลแฮมเมอร์เคยเป็นเจ้าภาพกีฬาโอลิมปิกของฤดูหนาว 1994 และได้เสนอตัวเป็นเจ้าภาพโอลิมปิกเยาวชนฤดูหนาว 2012 แต่ไม่ได้รับเลือกเป็นเจ้าภาพจากคณะกรรมการโอลิมปิกสากล โดยเมืองอินส์บรุค ประเทศออสเตรีย ได้รับเลือกเป็นเจ้าภาพในครั้งนั้น
สถานที่จัดการแข่งขัน
โอลิมปิกเยาวชนฤดูหนาว 2016 มีสถานที่จัดการแข่งขันทั้งหมด 20 แห่ง แบ่งเป็นสถานที่จัดการแข่งขันกีฬา 9 แห่ง และสถานที่จัดกิจกรรม 11 แห่ง โดยการแข่งขันครั้งนี้จัดขึ้นทั้งหมดใน 4 เมือง คือ ลิลเลฮัมเมร์ ,ฮามาร์ ,Gjøvik และØyer ซึ่ง 3 เมืองที่จัดการแข่งขันนั้นตั้งอยู่ใกล้ทะเลสาบ Mjøsa และมีผู้อยู่อาศัยประมาณ 27,000 คน ขณะที่เมือง Øyer มีผู้อยู่อาศัยประมาณ 5,000 คน และตั้งอยู่ในหุบเขา Gudbrandsdalen
ลีลแฮมเมอร์
ในลีลแฮมเมอร์มีสถานที่จัดการแข่งขัน คือ สนาม Lysgårdsbakken เป็นสนามจัดกีฬาสกีกระโดดไกล มีความจุผู้ชม 35,000 ที่นั่ง, สนาม Birkebeineren เป็นสนามจัดกีฬามาราธอนสกี, ไบแอธลอน และสกีผสม มีความจุผู้ชม 31,000 ที่นั่ง, สนาม Kanthaugen เป็นสนามจัดกีฬาฟรีสไตล์สกี และ สโนว์บอร์ด มีความจุผู้ชม 15,000 ที่นั่ง, สนามโอลิมปิกบอบสเล เป็นสนามจัดกีฬาบอบสเล, ลุจ และสเคเลทัน และสนามคริสตินส์ ฮอลล์ เป็นสนามจัดกีฬาฮอกกี้น้ำแข็ง และเคอลิ่ง
ประเทศที่เข้าร่วมการแข่งขัน
รายชื่อประเทศที่เข้าร่วมการแข่งขันโอลิมปิกเยาวชนฤดูหนาว ค.ศ. 2016 พร้อมแสดงจำนวนนักกีฬาที่เข้าร่วมจากแต่ละประเทศ (ตัวเลขในวงเล็บ)
ชนิดกีฬาที่แข่งขัน
กีฬาโอลิมปิกเยาวชนฤดูหนาว มีการแข่งขันกีฬาทั้งหมด 7 ชนิดกีฬา รวมทั้งหมด 15 ประเภท
สรุปเหรียญการแข่งขัน
ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศเจ้าภาพแสดงด้วยแถบสีเน้น
วินด์เซอร์พาร์ก
วินด์เซอร์พาร์ก (Windsor Park) เป็นสนามกีฬาฟุตบอลที่ตั้งอยู่ที่เบลฟาสต์ในไอร์แลนด์เหนือ และเป็นสนามเหย้าของสโมสรฟุตบอลลินฟีลด์และฟุตบอลทีมชาตินอร์เทิร์นไอร์แลนด์ นอกจากนี้ ยังเป็นสนามแข่งขันในรอบชิงชนะเลิศของไอริชคัพ
ในฤดูกาล 2016–17 สโมสรฟุตบอลลินฟีลด์ทำสถิติผู้ชมเกมเหย้าโดยเฉลี่ยอยู่ที่ 2,538 คน ซึ่งมากที่สุดในลีก ส่วนสถิติผู้ชมสูงสุดในสนามแห่งนี้ อยู่ที่ 7,504 คนในลีกฤดูกาล 2016–17 เช่นกัน
เนเฟอร์ทีนุท
เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3
พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และทรัพย์สินของพระองค์ที่รู้จักเพียงอย่างเดียวคือโลงศพหินของพระองค์และเศษรูปสลักที่มาจากเทวสถานที่พบถัดจากพิรามิดของพระองค์ ซึ่งเป็นส่วนหนึ่งของพิรามิดที่ซับซ้อนของฟาโรห์เซนุสเรตที่ 3 ที่ดาห์ชูร์
เรดิโอแอ็กทีฟ (เพลงอิแมจินดรากอนส์)
"เรดิโอแอ็กทีฟ" เป็นเพลงของวงดนตรีร็อกชาวอเมริกัน อิแมจินดรากอนส์ จากอัลบั้มอีพี คอนทินิวด์ไซเลนซ์ และต่อมาอยู่ในสตูดิโออัลบั้ม ไนต์วิชันส์ เพลงเป็นลำดับแรกในอัลบั้ม "เรดิโอแอ็กทีฟ" ถูกปล่อยทางวิทยุครั้งแรกวันที่ 2 เมษายน ค.ศ. 2012 และอีกครั้งในวันที่ 29 ตุลาคม ค.ศ. 2012 ในด้านดนตรี "เรดิโอแอ็กทีฟ" เป็นเพลงแนวอัลเทอร์เนทีฟที่มีส่วนผสมของดนตรีอิเล็กทรอนิกส์ร็อกและดั๊บสเตป เนื้อเพลงธีมเกี่ยวกับโลกหลังพยากรณ์และนักปฏิวัติแบบกำกวม
เพลงได้รับคำยกย่องจากเหล่านักวิจารณ์ โดยยกย่องเรื่องการผลิต เนื้อเพลงและเสียงร้อง กล่าวว่าเป็นไฮไลต์ของอัลบั้ม เนื่องจากมีการโฆษณาอย่างหนักหน่วง เพลงกลายเป็นเพลงที่ประสบความสำเร็จอย่างยาวนาน (sleeper hit) ขึ้นสูงสุดที่อันดับ 3 บนชาร์ตบิลบอร์ดฮอต 100 และอยู่บนชาร์ตได้นานมากกว่า 1 ปีครึ่ง กลายเป็นซิงเกิลแรกที่ติดสิบอันดับแรกและทำลายสถิติเพลงที่ใช้เวลานานที่สุดในการขึ้นถึงห้าอันดับแรก ปัจจุบันเป็นเพลงที่อยู่บนชาร์ตบิลบอร์ดฮอต 100 ได้มากที่สุดถึง 87 สัปดาห์ เป็นซิงเกิลที่ขายดีอันดับ 3 ในปี ค.ศ. 2013 และเป็นเพลงอันดับที่ 3 จากการจัดอันดับเพลงสิ้นปีของบิลบอร์ดในปี ค.ศ. 2013 รองจากเพลง "ธริฟต์ช็อป" และ "เบลอด์ลายส์" เพลงขึ้นอันดับหนึ่งในสวีเดน และติดยี่สิบอันดับแรกในหลายประเทศ เช่น ออสเตรเลีย แคนาดา นิวซีแลนด์ และสหราชอาณาจักร กลายเป็นซิงเกิลที่ประสบความสำเร็จมากที่สุดจนปัจจุบัน
"เรดิโอแอ็กทีฟ" ได้เข้าชิงรางวัลแกรมมี 2 สาขา ได้แก่ Record of the Year และ Best Rock Performance และชนะรางวัลสาขา Best Rock Performance เป็นครั้งแรกที่เพลงของอิแมจินดรากอนส์ได้เข้าชิงรางวัล นอกจากนี้ยังมีเพลงเวอร์ชันทำใหม่ที่ได้เพื่อนร่วมค่ายเพลงและแร็ปเปอร์ชาวอเมริกัน เคนดริก ลามาร์ มาร้องร่วม และถูกออกจำหน่ายทางไอทูนส์
เปโดร ริชเตอร์ ปราดา
เปโดร ริชเตอร์ ปราดา (4 มกราคม ค.ศ. 1921 – 14 กรกฎาคม ค.ศ. 2017)  เป็นนักการเมืองชาวเปรู รู้จักกันในฐานะที่เป็นนายกรัฐมนตรีประเทศเปรู ตั้งแต่วันที่ 31 มกราคม ค.ศ. 1979 จนถึงวันที่ 28 กรกฎาคม ค.ศ. 2007  ในวันที่ 28 ธันวาคม ค.ศ. 2007 รัฐบาลอิตาลีได้ประกาศจับกุมปราดา ข้อหา การหาไปของพลเมืองอิตาลี 25 คน ในประเทศเปรู ในช่วงคริสตทศวรรษที่ 1970    ซึ่งริชเตอร์ ปราดา ดำรงตำแหน่งรัฐมนตรีกลาโหมและเป็นผู้บัญชาการทหารบกในช่วงเวลานั้น ริชเตอร์เสียชีวิตเมื่อวันที่ 14 กรกฎาคม ค.ศ. 2017 ด้วยวัย 96 ปี
สาธารณรัฐประชาธิปไตยคองโกในพาราลิมปิกฤดูร้อน 2016
สาธารณรัฐประชาธิปไตยคองโก เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสาธารณรัฐประชาธิปไตยคองโกเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
กรีฑา
ผลการแข่งขันดังนี้ :
กีฬาลูชในโอลิมปิกฤดูหนาว 2022
กีฬาลูชในโอลิมปิกฤดูหนาว 2022 จะจัดขึ้นที่สนามเซี่ยวไหถั่ว กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันลูชทั้งหมด 4 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
รอบคัดเลือก
อนุญาตให้นักกีฬาเข้าร่วมแข่งขันสูงสุดได้ 106 คน ประเทศต่างๆ จะกำหนดโควตาโดยใช้ผลการจัดอันดับการแข่งขันโอลิมปิกรอบคัดเลือกชิงแชมป์โลก ตั้งแต่วันที่ 1 กรกฎาคม พ.ศ. 2563 ถึง 31 ธันวาคม พ.ศ. 2564
อิแมจินดรากอนส์
อิแมจินดรากอนส์ (Imagine Dragons) เป็นวงดนตรีแนวอัลเทอร์เนทีฟร็อกชาวอเมริกันมาจากเมืองลาสเวกัส รัฐเนวาดา วงเป็นที่รู้จักในเดือนกันยายน ค.ศ. 2012 หลังจากออกสตูดิโออัลบั้มเปิดตัว ไนต์วิชันส์ และซิงเกิลแรก "อิตส์ไทม์" อัลบั้มขึ้นถึงอันดับ 2 บนชาร์ตบิลบอร์ด 200 และนำไปสู่การทัวร์คอนเสิร์ตในปี ค.ศ. 2013 ตามข้อมูลของนิตยสารบิลบอร์ด อิแมจินดรากอนส์อยู่อันดับ 1 ของการจัดอันดับวงร็อกแห่งปี ค.ศ. 2013 บิลบอร์ดขนานนามอิแมจินดรากอนส์ให้เป็น "วงดนตรีที่ประสบความสำเร็จมากที่สุดแห่งปี ค.ศ. 2013" (The Breakthrough Band of 2013) และนิตยสารโรลลิงสโตน เรียกซิงเกิล "เรดิโอแอ็กทีฟ" ว่าเป็นเพลงร็อกที่เป็นที่นิยมที่สุดแห่งปี เอ็มทีวีขนานนามวงว่าเป็น "วงดนตรีที่มาแรงแห่งปี" (the year's biggest breakout band)
อัลบั้มเปิดตัว ไนต์วิชันส์ ได้รับการรับรองระดับแพลตินัมใน 12 ประเทศ ขายได้ 2 ล้านหน่วยในสหรัฐอเมริกา อัลบั้มยังได้รับการรับรองระดับทองคำในหลายประเทศ
ด้านการตอบรับอัลบั้ม อิแมจินดรากอนส์ ชนะรางวัลอเมริกันมิวสิกอวอร์ดสาขา Favorite Alternative Artist รางวัลแกรมมีสาขา Best Rock Performance (เพลง "เรดิโอแอ็กทีฟ") และรางวัลทีนช้อยส์อวอร์ด (เพลง "เรดิโอแอ็กทีฟ") ในเดือนพฤษภาคม ค.ศ. 2014 วงได้เข้าชิงรางวัลจากบิลบอร์ดมิวสิกอวอร์ด 14 รางวัล เช่น Top Artist of the และ Milestone ซึ่งเป็นรางวัลที่มอบให้กับนักร้องที่สร้างสรรค์ในแนวดนตรีต่าง ๆ
ในปี ค.ศ. 2015 พวกเขาออกอัลบั้มที่สอง สโมก + มิรเรอส์ ที่เปิดตัวเป็นอันดับที่ 1 ของชาร์ตบิลบอร์ด 200 ในสหรัฐอเมริกา และอันดับที่ 1 ในชาร์ตอัลบั้มแห่งสหราชอาณาจักรและชาร์ตอัลบั้มแห่งแคนาดา อัลบั้มนี้ได้รับการรับรองระดับโกลด์ในสหรัฐอเมริกา, สหราชอาณาจักร, เม็กซิโกและบราซิล มีซิงเกิลนำอย่าง "ไอเบตมายไลฟ์" และ "โกลด์" ที่ขึ้นถึงอันดับที่ 3 และ 12 ของชาร์ตฮอตร็อกซองส์ของบิลบอร์ดตามลำดับ ในอัลบั้มนี้อิแมจินดรากอนส์ออกทัวร์กว่า 40 ประเทศทั่วโลก รวมถึงในประเทศไทย
วันที่ 31 มกราคม ค.ศ. 2017 อิแมจินดรากอนส์ปล่อยซิงเกิล "บีลีฟเวอร์" ซึ่งเป็นซิงเกิลแรกของอัลบั้มที่สาม ซิงเกิลนี้ขึ้นถึงอันดับที่ 1 ของชาร์ตฮอตร็อกซองส์ของบิลบอร์ดนานถึง 13 สัปดาห์ วันที่ 27 เมษายน ปีเดียวกัน พวกเขาปล่อยซิงเกิลที่สอง "ธันเดอร์" ต่อมาในวันที่ 8 พฤษภาคม ค.ศ. 2017 อิแมจินดรากอนส์เปิดเผยว่าอัลบั้มที่สามจะใช้ชื่อว่า อีวอล์ฟ โดยมีกำหนดวางจำหน่าย วันที่ 23 มิถุนายน ค.ศ. 2017 พร้อมกับปล่อยซิงเกิลโปรโมต "วอตเอฟเวอร์อิตเทกส์" ต่อมาพวกเขาประกาศการทัวร์ โดยเริ่มที่เมืองฟีนิกซ์ รัฐแอริโซนา ในวันที่ 26 กันยายนและสิ้นสุดที่กรุงสต็อกโฮล์ม ประเทศสวีเดน วันที่ 26 เมษายน ค.ศ. 2018
วันที่ 4 ตุลาคม ค.ศ. 2018 อิแมจินดรากอนส์ประกาศว่าอัลบั้มที่ 4 ของพวกเขา ออริจินส์ มีกำหนดวางจำหน่ายวันที่ 9 พฤศจิกายน ปีเดียวกัน หลังจากวงได้ปล่อยซิงเกิล "แนเชอรัล" และ "ซีโร" ซึ่งซิงเกิลหลังใช้ประกอบภาพยนตร์แอนิเมชัน ราล์ฟตะลุยโลกอินเทอร์เน็ต ต่อมาในวันที่ 30 มิถุนายน ค.ศ. 2021 วงประกาศว่าอัลบั้มที่ 5 ของพวกเขา เมอร์คิวรี – แอ็กต์ 1 มีกำหนดวางจำหน่ายวันที่ 3 กันยายน ค.ศ. 2021 หลังจากปล่อยซิงเกิลคู่ "ฟอลโลว์ยู" และ "คัตโทรต" ในเดือนมีนาคม ปีเดียวกัน วันที่ 11 มีนาคม ค.ศ. 2022 อิแมจินดรากอนส์ปล่อยซิงเกิล "โบนส์" ซิงเกิลแรกจากอัลบั้มที่ 6 เมอร์คิวรี – แอ็กต์ 2 ซึ่งออกจำหน่ายวันที่ 1 กรกฎาคม ค.ศ. 2022
คเนเมคเนเฟอร์เฮตเจตที่ 3
การฝังพระศพของพระองค์ถูกพบและพบเพียงไม่กี่ชิ้นเท่านั้น ซึ่งพบพระศพของพระองค์มีชื่อของพระองค์เป็นชื่อของพระมเหสี "คเนเมคเนเฟอร์เฮตเจต" และเชื่อว่าเรือในพิธีกรรมจากสุสานของพระองค์ไม่มีชื่อที่ถูกต้อง อย่างไรก็ตามนักไอยคุปต์วิทยาล่าสุดได้ให้ความสนใจกับข้อเท็จจริงที่ว่ามันไม่ใช่เรื่องธรรมดาที่จะให้ชื่อของบุคคลและไม่ใช่ชื่อที่เหมาะสมโดยเฉพาะอย่างยิ่งในพิธีกรรมวัตถุในห้องหลุมฝังพระศพ เพราะฉะนั้นชื่อ "คเนเมคเนเฟอร์เฮตเจต" น่าจะเป็นชื่อที่เหมาะสมของพระราชินีพระองค์นี้
เมลานี กริฟฟิท
เมลานี กริฟฟิท (Melanie Griffith) เกิดวันที่ 9 สิงหาคม ค.ศ. 1957 เป็นนักแสดงชาวอเมริกัน เคยได้รับการเสนอชื่อเข้าชิงรางวัลออสการ์และได้รับรางวัลลูกโลกทองคำจากการแสดงในภาพยนตร์เรื่อง Working Girl (1988) เธอแสดงในภาพยนตร์หลากหลายแนว และเป็นที่รู้จักจากหนังคัลต์เรื่อง Something Wild (1986) หลังจากที่เธอแสดงละครเวทีในลอนดอนในปี ค.ศ. 2001 เธอก็ได้แจ้งเกิดจากการแสดงในละครบรอดเวย์ เรื่อง Chicago ซึ่งประสบความสำเร็จด้านรายได้
เธอเกิดในครอบครัวนักแสดง เธอเป็นบุตรสาวของทิปปี เฮดรอนและปีเตอร์ กริฟฟิท เธอแต่งงานกับนักแสดงหลายคน อย่าง สตีฟ เบาเออร์, ดอน จอห์นสัน และ อันโตเนียว บันเดรัส
เอไลจาห์ วูด
เอไลจาห์ จอร์แดน วูด (Elijah Jordan Wood) เกิดเมื่อวันที่ 28 มกราคม ค.ศ. 1981 เป็นนักแสดงชาวอเมริกัน มีผลงานภาพยนตร์ครั้งแรกในบทเล็ก ๆ ในเรื่อง เจาะเวลาหาอดีต 2 (1989) จากนั้นเขาก็ได้รับบทบาทที่ใหญ่ขึ้นและก็ได้รับเสียงวิจารณ์ที่ดีกับบทบาทนักแสดงเด็กตั้งแต่อายุ 13
เขามีผลงานแสดงที่สร้างชื่อเสียงอย่างมากในบท โฟรโด แบ๊กกิ้นส์ ในภาพยนตร์ไตรภาคเดอะลอร์ดออฟเดอะริงส์ กำกับโดยปีเตอร์ แจ็กสัน หลังจากนั้นเขาพยายามเลือกบทที่หลากหลายขึ้น อย่างเช่นแสดงในภาพยนตร์อย่าง Bobby, Eternal Sunshine of the Spotless Mind, Sin City, Green Street และ Everything Is Illuminated ในปี 2005 เขาเริ่มค่ายเพลงของตัวเอง ที่ชื่อ Simian Records และเขามีผลงานต่อมาในภาพยนตร์ชีวประวัติ ของอิกกี้ ป็อป เรื่อง The Passenger
ลิงค์จากภายนอก
1981
ฮาบิบ เทียม
ฮาบิบ เทียม (21 มกราคม ค.ศ. 1933 – 26 มิถุนายน ค.ศ. 2017)  เป็นนักการเมืองชาวเซเนกัล เคยดำรงตำแหน่งนายกรัฐมนตรีประเทศเซเนกัล 2 ช่วงคือ 1 มกราคม ค.ศ. 1981 จนถึงวันที่ 3 เมษายน ค.ศ. 1983 และตั้งแต่วันที่ 8 เมษายน ค.ศ. 1991 จนถึงวันที่ 3 กรกฎาคม ค.ศ. 1998
นอกจากนี้ยังเป็นประธานสภาผู้แทนราษฎรเซนเนกัล ตั้งแต่ปี ค.ศ. 1983 จนถึงปี ค.ศ. 1984
กาว
กาว หรือ วัสดุประสาน คือส่วนผสมของของเหลวหรือวัสดุกึ่งของเหลวที่สามารถเชื่อมติด หรือประสานวัสดุสองชิ้นเข้าด้วยกัน กาวมีอยู่หลากหลายรูปแบบทั้งมาจากธรรมชาติและสารเคมีสังเคราะห์ ซึ่งการใช้งานมักจะขึ้นอยู่กับวัสดุที่จะนำมาติดกัน
กาวนิยมใช้ติดวัสดุที่มีลักษณะบาง หรือวัสดุที่แตกต่างกัน โดยกาวจะแตกต่างจากการเชื่อมวัสดุแบบอื่นคือ กาวจะใช้เวลาในการประสาน
โดยกาว จะมีหลากหลายประเภท ขึ้นอยู่กับการใช้งานที่แตกต่างกัน